Mary Tourtel

Mary Tourtel (født Mary Caldwell 28. januar 1874 i Canterbury, død 15. mars 1948 i Canterbury) var en britisk barnebokforfatter og illustratør, best kjent for tegneserien om Rupert Bjørn som hun skapte og tegnet for avisen Daily Express fra 1920 til 1935. 

 Liv 
Hun vokste opp i en kunstnerfamilie, med en far som var glasskunstner, og hun tok selv kunstutdannelse. Hun arbeidet som illustratør av barnebøker, med særlig talent for dyretegningerJulia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9. Hun giftet seg med Herbert Tourtel, som arbeidet som nattredaktør i Daily Express.

 Forfatterskap 
miniatyr|Eksempel på tegneseriestriper med Rupert og vennene hans
Avisen var på jakt etter en tegneserie som kunne møte konkurransen fra Daily Mails Teddy Tail og Daily Mirrors Pip, Squeak and Wilfred. Tourtel tok utfordringen, og Rupert kom første gang på trykk 8. november 1920. Hun laget serien daglig fram til 1935, da hun måtte gi seg på grunn av en øyesykdom. Serien ble overtatt av Alfred Bestall. Mens Tourtels versjon av Rupert levde i en verden omgitt av onde krefter som hekser og troll, endret Bestall handlingen og miljøet i retning lysere og lettere eventyrPeter Hunt. «Retreatism and advance (1914-1945)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3. Tourtel skrev sine fortellinger på versflickr.com Rupert and his friend Margot. Fortellingene ble samlet i årlige bøker i tillegg til den daglige avisstripen.

Fortellingene om Rupert er filmet for tv i fire omganger: som dukkefilm i 1970-74, som stillbildeopplesninger 1985-88, som tegnefilm 1991-97 og som dataanimasjon 2006-07 med tittelen Rupert Bear, Follow The Magic....

Bøkene finnes ikke på norsk, men figuren Rupert Bjørn er kjent fra barne-tv på NRK Super. 

Et Rupert Bear Museum finnes som en avdeling av Museum of Canterburykentattractions.co.uk .

 Referanser 

 Eksterne lenker 



Kategori:Engelske barnebokforfattere
Kategori:Britiske tegneserieskapere
Kategori:Personer fra Canterbury